Tigzirin tiknariyin

Gant Tgzirin tiknariyin (Islas Canarias s tṣbnyulit) yan urkabil illan ɣ ugaraw aṭlanti. Tagzirt akkʷ yaẓn i Lmɣrib, taggug nn fllas s 100 km. Aẓur n wawal Illa may ittinin mas d Kanaṛya tucka d zɣ tguri tamaziɣt "Taknarit". Amzruy Ɣ umzruy atra, ssutrn imzdaɣn n tgzirt n uknari azarug f tmazirt n Ṣbanya, sbddn amussu uzarug n tgzirin uknari (CIIM), amussu nna iṭṭafn anzway n radyu ɣ tɣrmt n Dzayr tamaẓunt tskr asrdas mgal tanbaḍt n Ṣblyun. Issnti umussu uzarug ddu ufus n umɣnas Anṭunyu Kubillu ɣ usggas 1964. Illa waxxam nns ɣ tɣrmt n Dzayr tamaẓunt, tswassn sis tmgrawt n tamunt n tfriqt ɣ usggas 1968 . Ɣ usggas 1978, iga umɣnas Anṭunyu Kubillu ḍaḥiyt n tarmit nna skrn iɣwwaɣn iṣblyuniyn nna igan anggaru i tudrt nns ɣ tɣrmt n Dzayr tamaẓunt. Tbṛṛḥ tnzwayt n rradyu n umussu i ugdud n tgzirin bac ad yurri s uẓur nns d usxddm n tutlayt tamaziɣt ɣ tudrt kullut. Dffir maya, itwassn ucnyal n umussu ɣ kigan n tmizar n umaḍal, amussu isbdd taɣnsa mgal tanbaḍt n Ṣbanya dffir ma tlla tmnaḍt n unbaḍ aymman i arxabil n uknari ɣ usggas n 1982. Dffir maya, fkan lɛfu i umɣnas amaziɣ Anṭunyu Kubillu yurrid s Ṣbanya aylliɣ immut. Tasrtit Ilinkn ttawinin s mani yaḍn Ansa alekṭruniy n tenbaḍt n Teknariyin Abeṛlaman n Teknariyin Tisaɣulin